牟賢

牟賢 ， 字越秀 ， 別號拙庵 ， 浙江台州府黃岩縣人 ， 明末官員 ， 進士出身 。 崇禎七年 （ 1634年 ） ， 登甲戌科進士 ， 與龔鼎孳 、 楊玄錫爲一榜三少年 ， 賜歸畢姻 ， 當時榮之 。 授廣州司李 ， 俗頗譸張 ， 刑書統於省會 ， 滯獄者不下千人 ， 賢疏其案牘 ， 以慈佐明 ， 囚無不得盡其情 ， 旬日囹圄爲空 。 龍門民叛 ， 逐其長吏 ， 賢單騎詣鐵崗三峒 ， 爲指陳其善後計 ， 龍民歡然拜服 。 癸未冬 ， 行取吏部文選主事 ， 值闖賊陷京師 ， 歸裏不復出 。 惟賦詩飲酒 ， 開圃種花 ， 優悠三十年 ， 足不至城府 ， 有司慾望見顏色不可得 。 所著有 《 拙庵存草 》 四卷 、 《 年譜 》 二卷 。